सेलिब्रिटी के साथ फोटो खिंचवाने का जुनून
डीबी स्टार इंदौर
शहर के अंकुर पाटनी (30) को सेलिब्रिटी के साथ फोटो खिंचवाने की ऐसी दीवानगी है कि वह इसके लिए सबकुछ भूल जातेे हैं। उनका यही शौक अब संग्रह की शक्ल ले चुका है। 15 साल की उम्र में शुरू हुई इस कवायद का परिणाम 2500 फोटो हैं, जो अब संग्रह का हिस्सा हैं। अलसुबह से देर रात तक के संघर्ष के बाद इन्हें हासिल किया गया है।
2002 में जब अंकुर दसवीं पढ़ रहे थे तभी इस शौक की शुरुआत हुई। आज वह कॉलेज में इवेंट मैनेजर हैं लेकिन सितारों का सानिध्य पाने का जुनून अब भी बरकरार है। 15 सालों में वह सैकड़ों फिल्म स्टार्स, मॉडल, क्रिकेटर और संगीत सितारों से मुलाकात कर चुके हैं। इनमें एपीजे अब्दुल कलाम, शाहरुख खान, सलमान खान, आमिर खान, अक्षय कुमार, रणवीर कपूर, माधुरी दीक्षित, प्रियंका चौपड़ा, हनी सिंह, विशाल-शेखर, प्रभुदेवा, युवराज सिंह और साइना मिर्जा तक शामिल हैं। अंकुर कहते हैं कि अब लता मंगेश्कर, सचिन तेंडुलकर और एअार रहमान से मिलने की हसरत बाकी है।
जय-वीरू की बात ही अलग
सत्याग्रह की शूटिंग के लिए अमिताभ बच्चन भोपाल आए थे। सुबह एक्सरसाइज़ से लौटते हुए मुलाकात हो गई। बिग बी ने अति सहजता से ट्रैक सूट में ही फोटो खिंचवा लिया। वहीं ही मैन धर्मेंद्र की गर्मजोशी भी यादगार है। नई पीढ़ी में रणवीर कपूर का अनुभव अच्छा रहा।
unique collection
bho_Deva hne_Deva hin_Deva hin_Deva hin_Deva hin_Deva eng_Latn